हल्ली वातावरणात इतकं प्रदुषण असते की, फुफ्फुसांची जास्त काळजी घेणे गरजेचे आहे. आता आपण प्रदूषणाच्या खूप धोकादायक स्तरातून श्वास घेत आहोत. महत्वाच म्हणजे या सगळ्याची माहिती नसताना आपण जीवन जगत आहोत. मात्र संशोधक आणि पर्यावरणतज्ञ भविष्याच्याबाबतीत अतिशय भीती व्यक्त करत आहे. तसेच हवेतून ज्या गोष्टी श्वासामार्फत आपल्या शरीरात जातात त्यांचा देखील फुफ्फुसांवर परिणाम होत आहे.
आज 25 सप्टेंबर रोजी जगभरात जागतिक फुफ्फुस दिवस (World Lung Day 2022) साजरा होत आहे. या दिवसाचा मुख्य उद्देश आहे की, आरोग्याबाबत जागरूकता निर्माण करणे. तसेच एकत्र येऊन फुफ्फुसांच्या आरोग्याची माहिती देणे. (फोटो सौजन्य - टाइम्स ऑफ इंडिया)
लसूण
लसूण हा भारतीय स्वयंपाकघरात सर्वाधिक वापरल्या जाणार्या मसाल्यांपैकी एक आहे. पण काही लोकांना लसूण अजिबात आवडत नाही. लसणामध्ये अँटी-बॅक्टेरियल, अँटी-व्हायरल आणि अँटी-फंगल गुणधर्म असतात. ज्यामुळे लसूण औषधी वनस्पती देखील आहे.
NCBI च्या मते, आहारात कच्च्या लसणाचा वापर केल्याने फुफ्फुसाचा कर्करोग होण्याची शक्यता 44% पर्यंत कमी होऊ शकते. फुफ्फुस निरोगी ठेवण्यासोबतच हृदय, रक्तदाब, संसर्ग आणि हाडांसाठीही लसूण फायदेशीर आहे.
आलं (अद्रक)
NIH च्या मते, आले एक शक्तिशाली औषधी वनस्पती आहे. भरपूर अँटिऑक्सिडेंट आणि अँटी-मायक्रोबियल गुणधर्मांनी समृद्ध असल्याने, फुफ्फुसांना निरोगी ठेवण्यासाठी आणि रोगप्रतिकारक शक्ती सुधारण्यासाठी ते फायदेशीर मानले जाते. फुफ्फुसातून वायू प्रदूषक आणि तंबाखूचा धूर काढून टाकण्यासाठी आल्याचा फायदा होतो. यासोबतच फुफ्फुसातील कफ, ब्राँकायटिस आणि दमा यांसारख्या फुफ्फुसाच्या अनेक जुनाट आजारांवरही आले अतिशय गुणकारी असल्याचे सिद्ध होते.
सफरचंद
शरीरातील प्रदूषण टाळण्यासाठी सफरचंद अतिशय महत्वाचे असते. क्वेर्सेटिन नावाच्या अँटिऑक्सिडंटने सफरचंद समृद्ध असते. हे फुफ्फुसांना विविध प्रदूषक आणि त्रासदायक घटकांपासून वाचवण्यासाठी मदत करते. काही अभ्यासानुसार, फुफ्फुसाच्या कर्करोगाच्या प्रतिबंधासाठी क्वेरसेटीन देखील अत्यंत उपयुक्त आहे.
(वाचा - राजू श्रीवास्तव यांची झाली होती Angioplasty, डॉ.कडून जाणून घेऊया बंद नसांना मोकळं करणारी सर्जरी किती परिणामकारक)
डाळिंब
कर्करोगाच्या रुग्णांवर उपचार करताना डाळिंबाचे सेवन हे 'पर्यायी कर्करोग उपचार' म्हणून संबोधले जाते. खनिजे आणि जीवनसत्त्वांनी समृद्ध असे एक फळ म्हणजे डाळिंब. डाळिंबांत अँटिऑक्सिडंट्स आणि अँथोसायनिन्स पुरेश प्रमाणात असते. फुफ्फुसाच्या कर्करोगाव्यतिरिक्त, डाळिंब प्रोस्टेट, स्तन, कोलन आणि त्वचेच्या कर्करोगाने पीडित लोकांसाठी देखील उपयुक्त आहे. अशा परिस्थितीत त्याचा आहारात समावेश करणे तुमच्या फुफ्फुसांसाठी फायदेशीर ठरू शकते.
(वाचा -गॅस, पोट दुखी आणि पोट फुगण्याच्या समस्येने केलंय हैराण? तुमच्या किचनमध्येच आहे याचा रामबाण उपाय)
हळद
हळद त्याच्या औषधी बॅक्टेरियाच्या वाढीस प्रतिबंध करणारा पदार्थ म्हणून जगभरात ओळखली जाते. फुफ्फुसाचा कर्करोग आणि फुफ्फुसाचे जुनाट आजार असलेल्या लोकांसाठी हळद खूप चांगली मानली जाते. ते आपल्या आहारात सहजपणे समाविष्ट केले जाऊ शकते.
(वाचा - नवरात्रीचा उपवास करताय? त्याआधी जाणून घ्या काय खायचं आणि काय टाळायचं, नाहीतर सणाच्या दिवशीच पडाल आजारी))
टीप : हा लेख फक्त सामान्य माहितीसाठी आहे. हा कोणत्याही प्रकारचा पर्याय असू शकत नाही. अधिक तपशीलांसाठी नेहमी आपल्या तज्ञांशी संपर्क साधावा.